Z A P I S N I K
40. sjednice Vijeća Gradske četvrti Sesvete 
održane 30. rujna 2020. Plava dvorana, Trg S. Domjanića 6, I kat s početkom u 17,00 sati


s 40. sjednice Vijeća Gradske četvrti Sesvete, održane 30. rujna 2020 ., s početkom u 17,00 sati u Gradskoj četvrti Sesvete – Plava dvorana, Trg Dragutina Domjanića 6, Sesvete.

Nazočni članovi Vijeća Gradske četvrti Sesvete:

Petar Bajan,  Antun Bošnjaković, Marko Brkić, Maja Buljubašić, Željko Grbavac, Mira Halapa, Ivan Jakšetić, Jurica Jug, Stjepan Kezerić, Damir Kostanjski, Vladimir Marić, Dražen Markota, Boris Matoic, Mladen Šturlić-Tupek, Zlata Trošelj, Nataša Vučkov.

Nazočni radno:
- Stipe Jurić, Nives Polojac - Gradski ured za mjesnu samoupravu, P.O. Sesvete

Sjednicu Vijeća Gradske četvrti Sesvete otvara Stjepan Kezerić, predsjednik Vijeća, pozdravlja nazočne članove Vijeća Gradske četvrti Sesvete, sve radno nazočne, zahvaljuje na odazivu i konstatira da je prisutno 16 članova Vijeća. Dalje navodi da je članovima Vijeća e-poštom poslan zapisnik s 39. sjednice Vijeća. Upitao je imaju li primjedbi na zapisnik.

Članovi Vijeća nemaju primjedbi na zapisnik, te je isti usvojen s  14 „za“, i 2 suzdržana glasa.

Predsjednik je potom iznio prijedlog dnevnog reda za 40. sjednice Vijeća Gradske četvrti Sesvete, te predložio dopunu dnevnog reda. Predložio je da se stavi u dnevni red kao točka broj tri, Prijedlog zaključka o započinjanju postupaka ocjene o potrebi strateške procjene utjecaja na okoliš za Izmjene i dopune Urbanističkog plana uređenja Središta Sesveta- davanje mišljenja.

Vijeće je jednoglasno prihvatilo dopunu dnevnog reda.



DNEVNI RED :

1. Prijedlog Zaključka o izmjeni Plana komunalnih aktivnosti Gradske četvrti Sesvete u 2020.
2. Prijedlog zaključka o započinjanju postupka ocjene o potrebi strateške procjene utjecaja na okoliš za Izmjene i dopune Generalnog urbanističkog plana Sesveta – davanje mišljenja
3. Prijedlog zaključka o započinjanju postupaka ocjene o potrebi strateške procjene utjecaja na okoliš za Izmjene i dopune Urbanističkog plana uređenja Središta Sesveta- davanje mišljenja.
4. Prijedlog zaključka o Odluci o izmjenama i dopuni Odluke o osnivanju mjesnih odbora – davanje mišljenja
5. Prijedlog zaključka o Odluci o izmjeni odluke o granicama područja i sjedištima gradskih četvrti – davanje mišljenja
6. Razno


/ Željko Blažinović dolazi na sjednicu u 17,03 /
/ Ivanka Gregoranić dolazi na sjednicu u 17,03 /

/ Prelazi se na rad po dnevnom redu /

Ad 1)

Stjepan Kezerić navodi da je svima dostavljen Prijedlog Zaključka o izmjeni Plana komunalnih aktivnosti Gradske četvrti u 2020., te je otvorio raspravu.
Stipe Jurić se nadovezuje s  obzirom na materijale koje su primili na e-mail bilo je promjena pa je pojasnio kako se plan izmijenio u točki 3.1. dodana je akcija postave rampe u ulici Ivana Grbavca, Centar, potom u točki 4.1. povećana je pozicija za dječje igralište u Selčinskoj ulici jer će se dodatno urediti antitraumatskom podlogom i penjalicom te su se osigurala sredstva za uređivanje i krčenje raslinja i drveća kod Trga palih boraca u Jesenovcu gdje se projektira dječje igralište, te u točki 7.1. prebacit će se iznos za asfaltiranje tržnice u sljedeću godinu nakon što se dovrši projekt te će asfaltiranje sajmišta snositi Gradski ured za mjesnu samoupravu, a Vijeće će pokriti troškove uređivanja sanitarnog čvora.
Stjepan Kezerić je otvorio raspravu.

	
/ Tihomi Lukanić dolazi na sjednicu u 17,10 /
	
Damir Kostanjski zatražio je obrazloženje izbacivanja izgradnje nogostupa u Kružnoj ulici i dječjeg i sportskog igrališta u Glavničici.
Stipe Jurić odgovorio je kako je glavni projekt za dječje i sportsko igralište u Glavničici došao do ishođenja građevinske dozvole, te je naknadno zatražena dopuna projekta. Kazao je kako još nije pristigla dopuna projekta zajedno sa svim suglasnostima javnopravnih tijela na dopunu glavnog projekta, a onda shodno tome nije napravljena  građevinska dozvola. Vezano za nogostup u Kružnoj ulici nije dovoljna širina koridora cestovnog da bi se mogla izvest prometnica po propisima od širine 6 metara i nogostupa od 1.5 metar te se moraju skupiti suglasnosti od privatnih čestica kako bih se projekt mogao dalje nastaviti ishoditi i dobiti građevinska dozvola. Također se čeka od projektanta da dostavi pisano očitovanje o kojim se to česticama radi u privatnom vlasništvu kako bih se mogla tražiti suglasnost za izgradnju nogostupa.
Željko Blažinović zatražio je da mu se pošalje popis svih igrališta na području Gradske četvrti Sesvete. Također je zatražio hitan sastanak oko dječjeg i sportskog igrališta u Glavničici s Gradskim uredom za mjesnu samoupravu, predsjednikom Vijeća gradske četvrti Sesvete, 
Gradski ured za prostorno uređenje, izgradnju Grada, graditeljstvo, komunalne poslove i promet.
Dražen Markota kazao je kako je zemljište za igralište u Glavničici otkupljeno prije godinu dana. Apelira da predsjednici Vijeća mjesnih odbora se trebaju više interesirati za svoje mjesne odbore.
Vladimi Marić postavio je upit zašto je izbačen street workout u Sesvetskom Kraljevcu.
Stjepan Kezerić odgovorio je da će dobiti napismeno odgovor.

Kako nije bilo primjedbi Vijeće je većinom glasova, s 12 glasova „za“, 2 „protiv“ i 5 suzdržana glasa donijelo.

Zaključak 
o izmjeni Plana komunalnih aktivnosti Gradske četvrti Sesvete u 2020.

/ Zaključak se prilaže zapisniku sjednice /


Ad 2)

	Stjepan Kezerić navodi da je u interesu da se što prije donese GUP Sesveta i UPU centra Sesveta, te shodno tome predlaže da se ne traži davanje mišljenja o potrebi strateške procjene utjecaja na okoliš jer bi se produžilo donošenje UPU centra Sesveta za godinu dana do dvije godine. Otvorio je raspravu.

/ Ivanka Greguranić otišla sa sjednicu u 17,30/

	U raspravi članova Vijeća Gradske četvrti Sesvete točka 2. i točka 3. odgađa se za slijedeću sjednicu te su se dogovorili da se pozovu djelatnici iz Gradskog ured za strategijsko planiranje i razvoj Grada koji će vijećnicima dodatno pojasniti nedoumice oko studije utjecaja na okoliš.

Ad 3) 

            Stjepan Kezerić navodi da je u interesu da se što prije donese UPU centra Sesveta, te shodno tome predlaže da se ne traži davanje mišljenja o potrebi strateške procjene utjecaja na okoliš jer bi se produžilo donošenje UPU centra Sesveta za godinu dana do dvije godine. 
Otvorio je raspravu.

            U raspravi članova Vijeća Gradske četvrti Sesvete zaključeno je kako se ova točka odgađa za slijedeću sjednicu te je dogovoreno da se pozovu djelatnici iz Gradskog ured za strategijsko planiranje i razvoj Grada koji će vijećnicima dodatno pojasniti nedoumice oko studije utjecaja na okoliš.

/ Marko Brkić odlazi sa sjednicu u 17,40/

Ad 4)

Stjepan Kezerić navodi kako je Vijeće Mjesnog odbora Vugrovec Doni suglasno s predloženom izmjenom naziva Mjesnog odbora Vugrovec Donji u Vugrovec.


Kako nije bilo primjedbi Vijeće je jednoglasno donijelo.


Zaključak 
o odluci o izmjenama i dopuni Odluke o osnivanju mjesnih odbora

/ Zaključak se prilaže zapisniku sjednice /


Ad 5)
	

Stjepan Kezerić navodi da su Vijeće Mjesnog odbora Lužan i Vijeće mjesnog odbora Belovar suglasni o izmjeni granica te je stavio na glasanje.

Kako nije bilo primjedbi Vijeće je jednoglasno donijelo.




Zaključak 
o Odluci o izmjeni odluke o granicama područja i sjedištima gradskih četvrti
/ Zaključak se prilaže zapisniku sjednice /



Ad 6)

	Stjepan Kezerić otvorio je raspravu.
	Nataša Vučkov postavila je upit vezano za promjenu naziva ulice Slavka Stančira u Sesvetskom Kraljevcu te navodi da se Vijeće Mjesnog odbora i  stanovnici protive.
Stjepan Kezerić odgovorio je da građani moraju dati suglasnost tj, da se moraju izjasniti da li su za promjenu naziva ulice ili nisu te onda Vijeće Mjesnog odbora i Vijeće Gradske četvrti Sesvete može raspravljati i donositi zaključke po tom pitanju. Nakon provedene ankete će se vidjeti šta će se napraviti.
Nataša Vučkov postavila je upit vezano za Rimski put u Jelkovcu da li se može pozvati policija da regulira promet na toj  prometnici jer apelira da je prometnica uska i prijeti opasnosti građana. Također navodi kako se građani u toj ulici žale na prolazak kamiona tom prometnicom jer se stvara buka i remeti im se dnevni red i mir.
Stjepan Kezerić odgovorio je kako Vijeće za prevenciju traži policiju da više kontrolira promet na području Sesveta. Kazao je da će se poslati zamolba PP Sesvete da se pojača kontrola u ulici Rimski put.
Nataša Vučkov zamolila je da se pošalje upit Vodoopskrbi i odvodnji d.o.o. vezano za priključke kanalizacije u Jelkovcu jer građani koji su poslali zahtjev e- poštom nemaju povratnu informaciju o istom.
Stjepan Kezerić odgovorio je da će se poslati dopis Vodoopskrbi i odvodnji d.o.o. što je s zahtjevima građana Jelkovca.
Ivan Jakšetić navodi da treba nazvati Vodoopskrbu i odvodnju d.o.o. svatko tko je podnio zahtjev.
Damir Kostanjski kazao je da treba postaviti znak zabrane za vozila veće od 5,5 t u ulici Rimski put.
Ivan Jakšetić odgovorio je da i manje ceste moraju imati uvjete za teretni promet.
Vladimir Marić postavio je upit vezano za vrtić u Sesvetskom Kraljevcu te apelira da se pozovu predstavnici Gradskog ureda za obrazovanje i g. Rendulić iz Gradskog ureda za upravljanje imovinom grada.
Dražen Markota odgovorio je da će ih pozvati na slijedeću sjednicu.
Vladimir Marić postavio je upit vezano za Branimirovu.
Dražen Markota odgovorio je da svakog prvog ponedjeljka u mjesecu se održavaju koordinacije s gradonačelnikom te da će dopis koji su dobili na koordinaciji s gradonačelnikom poslati svim Vijećnicima Gradske četvrti Sesvete.
Vladimir Marić postavio je upit vezano za asfaltiranje glavne ceste od Sesvetskih Sela do Sesvetskog Kraljevca.
Stjepan Kezerić odgovorio je da prije kanalizacije nema asfaltiranje. Osigurana su sredstva iz EU za kompletnu kanalizaciju jugoistočnog dijela Sesveta.
Vladimir Marić navodi da velika većina stanovnika ima zahtjev za preimenovanje ulice Slavka Stančira u Ulicu Pave Žgele.
Stjepan Kezerić odgoviro je da se treba provesti anketa.
Ivica Jakšetić se nadovezao da Ulica Slavka Stančira ima i u Budencu te da pošta krivo dolazi iz Sesvetskog Kraljevca u Budenec.
Željko Grbavac apelira da se požuri sanacija pješačkog mosta na Zagrebačkoj cesti kod Vuger potoka.
Stipe Jurić odgovorio je u više navrata  slan dopis prema Gradskom Uredu za prostorno uređenje, izgradnju Grada, graditeljstvo, komunalne poslove i promet na sektor za građenje komunalne infrastrukture i održavanje javnoprometnih površina, javnih objekata i javne rasvjete. Također je naveo da je poslan dopis i Gradskom uredu za mjesnu samoupravu i na Zagrebačke ceste da se interventno saniraju udarne rupe zbog ugroze građana.


	
Daljnje rasprave nije bilo, te je Vijeće završilo s radom u 18,07.

KLASA: 026-02/20-001/232
URBROJ: 251-06-11-12-20-2
Sesvete, 30. rujna 2020. 

Zapisnik sastavio:
Nives Polojac								Predsjednik Vijeća
								         Gradske četvrti Sesvete
							                                 
   Stjepan Kezerić 

